פני היינס

ביוגרפיה

פני היינס נולדה בספרינגס, בחבל גאוטן, דרום אפריקה. לאחר שסיימה את לימודי התיכון בשנת 1992 באמנזימטוטי, עברה לארצות הברית על מנת ללמוד פסיכולוגיה באוניברסיטת נברסקה-לינקולן  בשנים 1993–1997. בשנים 1994–1995 היא זכתה בתואר האתלטית הבולטת ביותר באוניברסיטה.
באולימפיאדת ברצלונה (1992) סיימה היינס במקום ה-33 במשחה ל-100 מטר חזה בתוצאה של 1:14.99 דקות, במקום ה-34 במשחה ל-200 מטר חזה בתוצאה של 2:45.04 דקות ובמקום ה-16 במשחה שליחות 4x100 מטר מעורב בתוצאה של 4:24.28 דקות.
במשחקי חבר העמים שנערכו בוויקטוריה, קנדה בשנת 1994 זכתה היינס במדליית ארד במשחה ל-100 מטר חזה (1:09.86 דקות). 
באליפות העולם בשחייה שנערכה ברומא אותה שנה סיימה היינס במקום השישי במשחה ל-100 מטר חזה בתוצאה של 1:10.46 דקות, אחרי המנצחת סמנתה ריילי מאוסטרליה שקבעה שיא עולם חדש בתוצאה של 1:07.69 דקות. בשלב המוקדמות היא קבעה תוצאה של 1:09.79 דקות. בנוסף, היא סיימה במקום ה-13 במשחה ל-200 מטר חזה בתוצאה של 2:33.08 דקות ובמקום ה-11 במשחה שליחות 4x100 מעורב בתוצאה של 4:18.65 דקות. 
באליפות הפאן פסיפיק בשחייה שנערכה באטלנטה, ארצות הברית בשנת 1995 זכתה היינס בשתי מדליות. מדליית זהב במשחה ל-100 מטר חזה (1:08.09 דקות) ומדליית כסף במשחה ל-200 מטר חזה (2:27.68 דקות). 1995 Pan Pacific Swimming Championships
שבועיים לאחר מכן באוניברסיאדה שנערכה בפוקואוקה, יפן זכתה היינס בשתי מדליות זהב, במשחה ל-100 מטר חזה (1:08.47 דקות) ובמשחה ל-200 מטר חזה (2:28.44 דקות).

שיא עולם ראשון

ב-4 במרץ 1996 בתחרות שחייה שנערכה בדרבן, קבעה היינס שיא עולם חדש ראשון במשחה ל-100 מטר חזה בתוצאה של 1:07.46 דקות.
באולימפיאדת אטלנטה (1996) זכתה היינס בשתי מדליות זהב בשני משחי החזה, לראשונה בתולדות המשחקים האולימפיים. במשחה ל-100 מטר חזה היא ניצחה בתוצאה של 1:07.73 דקות, לפני אמנדה בירד מארצות הברית (1:08.09 דקות) וריילי אלופת העולם (1:09.18 דקות). בשלב המוקדמות קבעה היינס שיא עולם חדש בתוצאה של 1:07.02 דקות. במשחה ל-200 מטר חזה היא ניצחה בשיא אולימפי חדש בתוצאה של 2:25.41 דקות לפני בירד, (2:25.75 דקות) ואגנס קובאץ' מהונגריה 02:26.57 דקות). בנוסף, היא סיימה במקום הרביעי עם חברותיה במשחה שליחות 4x100 מטר מעורב בתוצאה של 4:08.16 דקות, אחרי המנצחות מארצות הברית (4:02.88 דקות).
באליפות הפאן פסיפיק בשחייה שנערכה בפוקואוקה, יפן בשנת 1997 זכתה היינס במדליית כסף במשחה ל-100 מטר חזה (1:08.85 דקות). 1997 Pan Pacific Swimming Championships
שבועיים לאחר מכן באוניברסיאדה שנערכה במסינה, איטליה זכתה היינס במדליית כסף במשחה ל-100 מטר חזה (1:10.15 דקות).
באליפות העולם בשחייה שנערכה בפרת' בשנת 1998 סיימה היינס במקום החמישי במשחה ל-100 מטר חזה בתוצאה של 1:08.77 דקות, אחרי המנצחת קריסטי קוואל מארצות הברית (1:08.42 דקות). בשלב המוקדמות היא קבעה תוצאה של 1:08.66 דקות, הזמן השני במוקדמות. בנוסף, היא סיימה במקום השישי במשחה ל-200 מטר חזה בתוצאה של 2:27.81 דקות, אחרי המנצחת קובאץ' (2:25.45 דקות). 
ב-1 באוגוסט אותה שנה במסגרת משחקי הרצון הטוב שנערכו בניו יורק, קבעה היינס שיא עולם חדש במשחה ל-50 מטר חזה בתוצאה של 30.95 שניות ובכך החזיקה בשיאי העולם בכל שלושת משחי החזה בו זמנית (בריכה אולימפית). בנוסף, היא ניצחה במשחה ל-100 מטר חזה (1:08.14 דקות) ובמשחה ל-200 מטר חזה (2:26.73 דקות).

1999, שנת השיא

בשנת 1999 קבעה היינס לא פחות מ-11 שיאי עולם חדשים תוך 3 חודשים, בשלוש יבשות שונות והחזיקה בו זמנית בשיאי עולם ב-5 משחי החזה בו זמנית מתוך 6 האפשריים (בריכה אולימפית ובריכה של 25 מטר), הישג שרק היא קבעה אותו עד כה.
באליפות הפאן פסיפיק בשחייה שנערכה בסידני, אוסטרליה באותה שנה, זכתה היינס בשתי מדליות זהב. במשחה ל-100 מטר חזה בשיא עולם חדש של 1:07.08 דקות ובמשחה ל-200 מטר חזה  בשיא עולם חדש נוסף של 2:23.64 דקות. היא הוכתרה לשחיינית המצטיינת בתחרות 1999 Pan Pacific Swimming Championships
באולימפיאדת סידני (2000) זכתה היינס במדליית ארד במשחה ל-100 מטר חזה בתוצאה של 1:07.55 דקות, אחרי מגאן קוואן מארצות הברית (1:07.05 דקות) ולייזל ג'ונס מאוסטרליה ( 1:07.49 דקות). בנוסף היא סיימה במקום ה-20 במשחה ל-200 מטר חזה בתוצאה חלשה עבורה של 2:30.17 דקות.
היינס פרשה משחייה תחרותית בשנת 2001. כמו כן היא אתלטית חברה בפדרציית השחייה הבינלאומית. היא אשת עסקים ועובדת כמגישה בטלוויזיה.